מקדש שלמה (סאו פאולו)

מקדש שלמה (בפורטוגזית: Templo de Salomão), המכונה גם בית המקדש בברזיל, הוא מקדש שנבנה כהעתק של בית המקדש הראשון על ידי הכנסייה האוניברסלית של מלכות אלוהים, זרם בנצרות הפרוטסטנטית, בשכונת בראס שבעיר סאו פאולו בברזיל. הקמה המקדש נבנה על פי תיאורי מקדש שלמה בתנ"ך, ועל פי הממצאים הארכאולוגיים שנמצאו. בניית המקדש שגודלו 74 אלף מ"ר נמשכה כארבע שנים בעלות של כ-300 מיליון דולר. המקדש שגובהו 55 מטרים, גבוה משמעותית מפסל ישו הגואל שבריו דה ז'ניירו. אורך המבנה 126 מטרים, ורוחבו 104 מטרים. בתוך המשכן נמצא העתק של ארון הברית, ומזבח מחופה עלי זהב ומעוטר ב־12 אבנים המייצגות את שבטי ישראל. במקדש חלונות ויטראז' מוזהבים בגודל של 100 מ"ר, הוא מחופה באבנים ירושלמיות שיובאו מישראל, ובמשקופי המבנה כ-2,000 מזוזות שנכתבו בישראל. בסמוך למקדש הוקם מנחת מסוקים, וחניון המסוגל להכיל כאלף כלי רכב וכחמישים אוטובוסים. הבישוף אדיר מאסדו מייסד ומנהיג הכנסייה האוניברסלית, הסביר כי המקדש החדש נגיש כולו לכל דורש, בניגוד למקדש המקורי שבו רק לכהן הגדול הותר להיכנס לקודש הקודשים. באירוע חנוכת המשכן שהתקיים ב-31 ביולי 2014, השתתפו כעשרת אלפים איש, ובהן נשיאת ברזיל דילמה רוסף. קישורים חיצוניים אתר האינטרנט הרשמי של מקדש שלמה מקדש שלמה, ברשת החברתית פייסבוק מקדש שלמה, ברשת החברתית אינסטגרם סיימון רומרו, הניו יורק טיימס, בית המקדש השלישי קם בברזיל, באתר הארץ, 20 ביולי 2014 טום פיליפס, הגרדיאן, הכנסיה הפנטקוסטליות בברזיל מתכננת לשחזר את בית המקדש בסאו פאולו, באתר הארץ, 24 ביולי 2010 יוסף ארנפלד, ‏בית המקדש השלישי הוקם ב.. ברזיל?, באתר כיפה בית המקדש ייבנה במהרה בימינו... בברזיל, באתר וואלה, 22 ביולי 2010 פז חסדאי‏, מעושרים: מאקדו זה אב, באתר וואלה, 27 בינואר 2013 אריק בנדר, חברי כנסת נגד בניית בית המקדש בברזיל, באתר nrg‏, 4 באוגוסט 2010 ברזיל: העתק של בית המקדש יוקם בסאו פאולו, באתר ynet, 25 ביולי 2010 הערות שוליים